Mór
Mór (saksa Moor) on linn Ungaris Fejéri komitaadis, Móri kreisi halduskeskus. Asub Vértesi ja Bakonyi mäestike vahel. Linn on veinipiirkonna keskus. Piirkonna tuntuim veinisort on Móri Ezerjó. Mór on elanike arvult komitaadi kolmas linn Székesfehérvári ja Dunaújvárosi järel. 2018. aasta alguses oli elanike arv 13 936. Linnas elab Ungari sakslaste kogukond. Mór sai linnaõigused 1984. aastal, 100. Ungari linnana.